ການໂຈມຕີ ຄົນອາເມຣິກັນ ເຊື້ອສາຍ ເອເຊຍ ກຳລັງເພີ່ມຂຶ້ນຢ່າງຫຼວງຫຼາຍ
ຕຳຫຼວດເມືອງ ໂອກແລນ ໄດ້ຕອບສະໜອງດ້ວຍການຍ້າຍແຫຼ່ງກຳລັງເຂົ້າໄປໃນເຂດເມືອງຈີນ  ຂອງເມືອງດັ່ງກ່າວ. 
ກຸ່ມປົກປ້ອງສິດທິມະນຸດຕ່າງໆໃນ ສະຫະລັດ ເວົ້າວ່າເຂົາເຈົ້າເຫັນຄຳເວົ້າທີ່ຄຽດຊັງ ແລະ ເປັນການໂຈມຕີຕໍ່ຄົນອາເມຣິກັນເຊື້ອສາຍເອເຊຍເພີ່ມຂຶ້ນ ນັບຕັ້ງແຕ່ໂຣກລະບາດ ໄວຣັສໂຄໂຣນາ ໄດ້ເລີ່ມຂຶ້ນໃນປີກາຍນີ້ ເຫດການຄວາມຮຸນແຮງຫຼາຍຄັ້ງເມື່ອບໍ່ດົນມານີ້ ທີ່ລວມມີຜູ້ເຖົ້າອາເມຣິກັນເຊື້ອສາຍເອເຊຍ ແມ່ນໄດ້ສ້າງຄວາມເປັນຫ່ວງຫຼາຍກວ່າເກົ່າ ກ່ຽວກັບ ຄວາມຄິດຕໍ່ຕ້ານຄົນ ເອເຊຍ ນັກຂ່າວີໂອເອ ຢູຢາງ ເຣັນ ແລະ ເອຊາ ຊາຣາຍ ມີລາຍງານເພີ່ມເຕີມ ເຊິ່ງ ພຸດທະສອນ ຈະນຳລາຍລະອຽດມາສະເໜີທ່ານໃນອັນດັບຕໍ່ໄປ ບັນດາຜູ້ປະທ້ວງໄດ້ພາກັນອອກໄປຢູ່ຖະໜົນຫຼາຍແຫ່ງ ເພື່ອກ່າວຕໍ່ຕ້ານຄວາມຄຽດຊັງ ລຸນຫຼັງ ຈາກໂຈມຕີຕໍ່ຄົນອາເມຣິກັນເຊື້ອສາຍເອເຊຍ ທີ່ເພີ່ມຂຶ້ນຢ່າງຫຼວງຫຼາຍໃນເດືອນທີ່ຜ່ານມາ, ເຊິ່ງຫຼ້າສຸດນີ້ແມ່ນຢູ່ເມືອງ ໂອກແລນ ໃນລັດ ຄາລິຟໍເນຍ ທ່ານ ເຈີຣີ ຣາເບີນ, ຈາກກຸ່ມຄົນອາເມຣິກັນເຊື້ອສາຍໄທຕໍ່ຕ້ານຄວາມຄຽດຊັງໄດ້ກ່າວວ່າ “ມັນອາດເປັນແມ່ຂອງຂ້ອຍ ຫຼື ມັນອາດເປັນພໍ່ຂອງຂ້ອຍ ຫຼື ພໍ່ ເຖົ້າແມ່ເຖົ້າທີ່ຖືກໂຈມຕີຢູ່ບ່ອນຈອດລົດຂອງເຂົາເຈົ້າ ” ຕຳຫຼວດເມືອງ ໂອກແລນ ໄດ້ຕອບສະໜອງດ້ວຍການຍ້າຍແຫຼ່ງກຳລັງເຂົ້າໄປໃນເຂດເມືອງຈີນ ຂອງເມືອງດັ່ງກ່າວ ທ່ານ ລີຣອນ ອາມສຕຣອງ, ຫົວໜ້າກົມຕຳຫຼວດ ເມືອງ ໂອກແລນ ກ່າວວ່າ “ພວກເຮົາໄດ້ຍ້າຍແຫຼ່ງກຳລັງໄປຊຸມຊົນເມືອງຈີນຂອງພວກເຮົາ ພວກເຮົາໄດ້ຕັ້ງປ້ອມບັນຊາການຂອງພວກເຮົາໃນຊຸມຊົນເມືອງຈີນ, ຍ້າຍມັນຈາກສະຖານທີ່ໆແຕກຕ່າງກັນສະນັ້ນ ເຮົາຈຶ່ງຖືກພິຈາລະນາວ່າໄດ້ໄປມີໜ້າຢູ່ໃນທົ່ວເມືອງ ຈີນ ພວກເຮົາໄດ້ຂະຫຍາຍການລາດຕະເວນປະຈຳວັນໃນເຂດເມືອງຈີນຂອງ ພວກເຮົາ ” ການໂຈມຕີທີ່ຖືກລາຍງານຕໍ່ຄົນອາເມຣິກັນເຊື້ອສາຍເອເຊຍ ແມ່ນໄດ້ເພີ່ມຂຶ້ນຢ່າງຕໍ່ເນື່ອງນັບຕັ້ງ ແຕ່ຕອນເລີ່ມຕົ້ນຂອງໂຣກລະບາດໄວຣັສໂຄໂຣນາ ເຊິ່ງອະດີດປະທານາທິບໍດີ ທຣຳ ໄດ້ເອີ້ນມັນວ່າ “ໄວຣັສ ຈີນ” ເພາະວ່າມັນມີຕົ້ນກຳເນີນໃນເມືອງ ຈີນ ທ່ານນາງ ຊິນເທຍ ຈອຍ, ຈາກສະມາຄົມຫົວກ້າວໜ້າ ຈີນ ກ່າວວ່າ “ພວກເຮົາຮູ້ວ່າການເພີ່ມຂຶ້ນໃນການຈຳແນກເຊື້ອຊາດຜິວພັນຕໍ່ຄົນເອເຊຍ ແລະ ການໂຈມຕີຕໍ່ຊຸມຊົນຂອງພວກເຮົາໃນປີທີ່ຜ່ານມາແມ່ນໄດ້ສ້າງຜົນກະທົບທີ່ຮ້າຍແຮງຫຼາຍ ” ຫຼາຍກວ່າ 2,800 ເຫດການຈຳແນກເຊື້ອຊາດຜິວພັນ ແລະ ການແບ່ງແຍກຕໍ່ຄົນອາເມຣິກັນເຊື້ອ ສາຍເອເຊຍໃນ ສະຫະລັດ ແມ່ນໄດ້ຖືກລາຍງານໃນປີທີ່ແລ້ວຕໍ່ອົງການ “Stop AAPI Hate ” ປະທານາທິບໍດີ ໂຈ ໄບເດັນ ໄດ້ເຊັນດຳລັດໃນເດືອນທີ່ຜ່ານມາ ເພັ່ງເລັງໃສ່ການປາບປາມການແບ່ງແຍກດ້ານເຊື້ອຊາດຜິວພັນຕໍ່ຄົນອາເມຣິກັນເຊື້ອສາຍ ເອເຊຍ ທ່ານນາງ ເຈັນ ຊາກີ, ໂຄສົກທຳນຽບຂ່າວກ່າວວ່າ “ທ່ານມີຄວາມເປັນຫ່ວງ ກ່ຽວກັບ ການແບ່ງແຍກ, ແລະ ການກະທຳຕໍ່ຕ້ານຊຸມຊົນຄົນອາເມຣິກັນເຊື້ອສາຍເອເຊຍ ” ເຫດການຕໍ່ຕ້ານຄົນອາເມຣິກັນເຊື້ອສາຍເອເຊຍທີ່ຖືກລາຍງານສ່ວນໃຫຍ່ນັບ ຕັ້ງແຕ່ເດືອນມີນາເປັນຕົ້ນມາແມ່ນກໍລະນີທີ່ປະກອບມີການໃຊ້ຄຳເວົ້າຮາວີ ແລະ ລັງກຽດ, ໃນຂະນະທີ່ 9 ເປີເຊັນຂອງເຫດການທີ່ລາຍງານແມ່ນການທຳຮ້າຍຮ່າງກາຍ